

Република Србија

ГРАД ВРАЊЕ

СКУПШТИНА ГРАДА ВРАЊА

Број: 17-6/2022-10

28.01.2022.године

В р а њ е

На основу чл. 16, 17, 18, 19, 20. и 21. Одлуке о јавним признањима града Врања („Сл.гласник града Врања“, бр. 23/11 – пречишћен текст и 25/14, 18/18 и 11/19), Скупштина града Врања, на предлог Комисије за мандатно имунитетска и административна питања и избор и именовање Скупштине града Врања, на седници одржаној дана 28.01.2022.године, донела је

**О Д Л У К У**

**О ДОДЕЛИ ЈАВНИХ ПРИЗНАЊА ЗА ДАН ГРАДА - 31. ЈАНУАР,**

**ДАН ОСЛОБОЂЕЊА ВРАЊА 1878. ГОДИНЕ**

**I**

**„Специјално јавно признање 31. Јануар“, додељује се професору доктору Браниславу Тиодоровићу, епидемиологу у пензији и члану кризног штаба Владе Републике Србије за контролу и сузбијање епидемије Covid 19, у виду дипломе са новчаним износом од 50.000,00 динара .**

Бранислав Тиодоровић је рођен 17.08.1949. године у Врању. Основну школу је завршио у Врању, а гимназију у Нишу. Дипломирао је на Медицинском факултету у Нишу, где је специјализирао епидемиологију, магистрирао и докторитао у области епидемиологије. Усавршавање и специјализације је обављао на Војномедицинској Академији у Београду, Institut Pasteur – Paris, Institut de sciences de la Sante - Paris, Faculte de Medicine - Nica, Facultu of Medicine –Prag.

Био је директор Института за јавно здравље Ниш, наставне базе Медицинског факултета у Нишу. Редовни је професор од 2001. године, био је Шеф катедре инфектологије и епидемиологије Медицинског факултета у Нишу. Сада је члан Кризног штаба Владе Републике Србије за контролу и сузбијање епидемије Covid 19.

Професор доктор Бранислав Тиодоровић, као члан кризног штаба и истакнути епидемиолог, својим радом и залагањем допринео је побољшању здравствене заштите на територији града Врања. Пожртвованошћу и несебичним ангажовањем за време пандемије изазване вирусом Covid 19 помогао је како Заводу за јавно здравље Врање, тако и самом Граду и свим грађанима. Његовим залагањем здравствени систем на територији града Врања је добио помоћ у опремању здравствених установа адекватном опремом која је била неопходна за рад у Covid систему. Здравствени центар Врање је у ту сврху добио савремени рендген апарат за ковид амбуланту (АТД), као и дигитални РТГ апарат за службу радиологије, два респиратора као и обезбеђивање заштитне опреме за потреба Опште болнице у Врању. Захваљујући њему и његовом искуству, заједно смо радили на превазилажењу организационих, али и свих осталих проблема, а све у циљу превенције и спречавања даљег ширења епидемије.

Професор је увек истицао значај јачања здравствене службе у Врању, као најјужнијег и граничног подручја Србије. Залагао се и залаже се за јачање Завода за јавно здравље Врање у смислу побољшања услова рада ове институције и са даљим проширењем делатности у смислу формирања PCR лабораторије.

Имајући у виду велики допринос и залагање, као и чињеницу да је током читавог периода епидемије професор доктор Бранислав Тиодоровић био нераскидива спона између здравственог система на територији града Врања и Републичког кризног штаба, чији је члан, Скупштина града Врања, додељује професору доктору Браниславу Тиодоровићу „Специјално јавно признање 31. Јануар“.

**II**

**„Јавно признање 31. Јануар“, у виду дипломе додељује се следећим правним лицима и то:**

**1. Служба за пнеумофтизиологију ОЈ Опште болнице Врање ЗЦ Врање, због изузетног резултата на унапређењу здравствене заштите.**

Служба за пнеумофтизиологију Опште болнице Врање је са своја запослена 3 /три/ лекара инфектолога и 12 /дванаест/ медицинских техничара од почетка епидемије радила на хоспитализацији и лечењу свих пацијената који су имали упалу плућа изазване како вирусом Covid 19, као и осталих плућних болесника, подносећи огроман терет у свакодневном праћењу и лечењу оболелих.

Имајући у виду да је Служба за пнеумофтизиологију од самог почетка пандемије корона вирусом, поштујући препоруке струке, Министарства здравља, Кризног штаба и Владе Републике Србије, као и кризног штаба града Врања и лечењу и збрињавању пацијената од најтежих облика инфекције Covid 19, као и осталих пацијенаата са плућним болестима допринела унапређењу здравствене заштите током 2021. године Скупштина града Врања, додељује Служби за пнеумофтизиологиху „Јавно признање 31. Јануар“.

**2. „Служби за инфективне болести ОЈ Опште болнице Врање ЗЦ Врање“ због изузетног залагања, организовања и ванредног извршавања задатака за време ванредног стања и епидемије вируса Ковид – 19.**

Служба за инфективне болести ОЈ Опште болнице Врање – ЗЦ Врање иако мала по броју извршилаца са два инфектолога и 2 /два/ лекара на специјализацији инфектологије, са 11 /једанаест/ медицинских техничара, дала је велики допринос у лечењу оболелих од вирусне инфекције Covid 19. Инфектолози њу, имајући у виду природу болести, свакако на првој линији лечења пацијената од инфекције вирусом Covid 19. Важно је напоменути да су, и поред малог броја, лекари Службе за инфектовне болести били ангажовани у раду регионалних Covid центара у Нишу и Крагујевцу.

Како је ова Служба и поред малог броја лекара, дала изузетне резултате извршавајући задатке за време епидемије вирусом Ковид – 19, Скупштина града Врања додељује Служби за Инфективне болести ОЈ Опште болнице Врање ЗЦ Врање, „Јавно признање 31. Јануар“.

**3. Служба за анестезиологју са реаниматологијом ОЈ Опште болнице Врање ЗЦ Врање, због изузетног залагања, организовања и извршавања задатака на плану заштите грађана.**

Служба за анестезиологију са реаниматологијом ОЈ Опште болнице Врање ЗЦ Врање има 13 /тринаест/ лекара специјалиста анестезиологије са реаниматологијом и 26 /двадесетшест/ медицинских техничара. Ова служба је током епидемије вирусом Covid 19 одиграла значајну улогу у лечењу најтежих пацијената. Поред лечења најтежих пацијената заражених инфекцијом Covid 19 ова служба је учествовала у лечењу свих других пацијената код којих је била неопходна операција било које врсте. Поред свог редовног даноноћног ангажовања у лечењу пацијената са територије града Врања, запослени у овој Служби су ангажовани у лечењу и збрињавању пацијената у регионалним Covid центтима у Нишу и Крагујевцу.

Обзиром да јеСлужба за анестезиологију са реаниматологијом ОЈ Опште болнице Врање, дала изузетне резултате залагањем, организовањем и извршавањем задатака на плану заштите грађана како на територији града Врања, тако и учешћем у раду регионалних Ковид центара у Нишу и Крагујевцу, Скупштина града Врања додељујеСлужби за анестезиологију са реаниматологијом ОЈ Опште болнице Врање ЗЦ Врање „Јавно признање 31. Јануар“.

На крају 2021. године укупно је било хоспитализовано 2865 пацијената, док је у оквиру амбуланте Ковид болице обављено 27.456 прегледа и извршео 165.016 лабораторијских анализа. Више од 80% хоспитализованих пацијената захтевало је и кисеоничку потпору где су ове три службе су дале највећи допринос у лечењу пацијената вирусне инфекције Ковид 19.

**III**

**„Јавно признање 31. Јануар“, у виду дипломе са новчаним износо од 50.000,00 динара, додељује се следећим физичким лицима, и то:**

**1. Бранки Марковић, професорки српског језика и књижевности и књижевници, чланици Удружења књижевника Врања и СКОР-а (савеза књижевника у расејању) за издата, односно остварена и призната дела.**

Бранка Марковић је рођена у Врању, 26.12.1968. године, где је завршила основну и средњу школу. Филолошки факултет „Блаже Конески“ – одсек Српскохрватски језик и књижевност уписује у Скопљу, затим постдипломске студије на Филолошком факултету у Београду.

Као професорка српског језика и књижевности радила је у пољопривредној школи „Стеван Синђелић“ и гимназији „Бора Станковић“ у Врању, а данас у Техничкој школи. Радила је и као дописник из Врања за РТС „Србија данас“, као и у редакцији Радио Врања. Аутор је преко 50 књижевних текстова, награђивана је за свој књижевни рад и поборник је очувања традиције и врањског говора јужноморавског дијалекта. 2014. године штамала је своју прву збирку прича „Дечак са виолином“ о Врању и судбинама људи врањскога краја, 2020. године издала је збирку поезије „Фама Волат“, а 2021. године трећу књигу „Хроника једне носталгије“ која промовише Врање, његову историју, обичаје, прошлост, садашњост, људе који су обележили Врање својим културним и другим доприносом.

Бранка је рецензензент и лектор монографије „Заточеник позоришне магије“ Драгана Станковића – Миткета, песничке збирке „Грнчари света“ Катарине Антонијевић, лирике „Мириси раја“ Ане Митић Стошић и још многих других.

Само у децембру 2021. године учествовала је у снимању емисије „Шареница“ на РТС-у где је говорила о дијалекту Врања, емисије „Ово је Србија“ која емитовала прилог промоције њене књиге која је посвећена Врању од називом „Хроника једне носталгије“, емисије „Врањском калдрмом“ и још многих других где је популарисала наш град, дијалекат и говор Врања.

Професорка Бранка Марковић је учесник многих хумантираних акција, активна чланица Удружења књижевника Врања, добитница признања у Нишу, испред Удружења потомака ратника ослободилачких ратова Србије до 1918. године и тренутно ради на организовању пројекта и оснивању Удружења за заштиту говора Врања.

Имајући у виду да је Бранка Марковић дала изузетне резултате издавањем својих дела, нарочито у области културе и борби за очување врањског говора и дијалекта , Скупштина града Врања, професорки Бранки Марковић додељује „Јавно признање 31. Јануар“.

**2. Драгану Мининчићу Циги, књижару, издавачу и библиофилу, за изузетне резулатате на плану очувања и заштите културних добара и развоја и унапређења културе Града.**

Драган Мининчић Цига је рођен 1945. године у Врању, где је и завршио основну школу. Био је прва генерација Средње библиотекарске школе у Београду. Дипломирао је на Економском факултету у Београду. 1972. године када је у Београду отворен антикваријат под окриљем Издавачког предузећа Просвета Драган Мининчић је постављен за директора где је провео 30 година, а неколико година био и директор Просвете.

Драган Мининчић је врсни познавалац речи, добитник више признања и награда, међу којима су: „Златни беочуг“, „Возаревићева награда“, „Златни књижар“, златна значка „Културно – просветне заједнице Србије“ и многих других. Дружио се и сарађивао са многим српским књижевницима и ликовним уметницима, а многе од њих довео у Врање као госте на градским манифестацијама.

Угледајући се на већину широкогрудих ерудита сам Драган Мининчић одлучио се на даривање дела из своје приватне колекције врањској библиотеци, вођен жељом да плодови његовог деценијског рада буду сачувани од заборава и на специфичан начин осветљавају културну историју нације, а посебно завичаја. Свестан значаја које легаторство има кроз претварање приватних у јавне збирке, Драган Мининчић врањској библиотеци „Бора Станковић“ поклања део своје личне колекције. Библитека се истовремено, примањем легата, обавезала да чува, стара се и одржава легат, презентује и популарише грађу из легата, тиме доприносећи очувању писане баштине на овим просторима. Легат Драгана Мининчића је оплеменио и обогатио књижни фонд библиотеке. У легату се налазе прва издања дела Боре Станковића и Јована Хаџивасиљевића, књиге о гајењу кудеље у Врању које су од највећег значаја етнолошка, антрополошка и историјска истраживања.

Врањска бибилиотека од 2020. године баштини драгоцен легат Драгана Мининчића Циге у коме се чува 1287 монографских публикација, једанаест наслова серијских публикација и седам уметничких слика. Посебан курииозитет легата представљају публикације са посветама аутора, које је Мининчић добијао на поклон од својих пријатеља, најзначајнијих књижевних и културних прегалаца који су стварали у другој половини 20. и почетком 21. века. Његов легат представља непроцењиво благо које је несебично поклоњено библиотеци „Бора Станковић“ у Врању.

Имајући у виду да је Драган Мининчић Цига дао изузетне резултате на плану очувања и заштите културних добара и развоју и унапређењу културе, Скупштина града Врања, Драгану Мининчиућу Циги додељује „Јавно признање 31. Јануар“.

**3. Слободану Јовановићу, вокално – инструменталном уметнику из Врања због достигнућа у области уметничког стваралаштва.**

Слободан Јовановић је рођен 02.09.1947. године у Крагујевцу. Када је имао 4 године, са породицом се преселио у Врање, где и данас живи. Основну школу завршио је у Врању, а средњу учитељску уписао у Врању, а завршио у Приштини. Године 1969. је уписао Музичку академију у Скопљу. Био је одличан студент, посебно је био успешан у соло певању код оперског певача, професора Благоја Николовског, од ког је пуно научио о техници певања. Године 1979. запослио се у ПКВ „Јумко“ у Врању, где је радио до одласка у пензију.

Музикалност је наследио од мајке Десанке која је дивно певала изворне песме. Са 11 година почео је да свира хармонику. Није похађао музичку школу већ је по слуху учио мелодије. Када је уписао средњу учитељску школу, упознао је Станишу Стошића и врло брзо постали су нераздвојни пријатељи. Слободан је свирао на хармоници, док је Станиша певао прослављене врањске песме. Једног дана, пошто је био замољен од Станише, Слободан је отпевао песму „Дођи, драга Лело“. Станиша је био одушевљен и од тада, Слободан Јовановић почиње да пева и јавно наступа. 1971. године осваја прву награду у емисији „Студио 6 вам пружа шансу“ песмом „По друм идем“. Учествовао је у емисији „Музичка позивница“, где је такође заузео прво место. Након тога снима две песме „Дај ми своје ноћи“ и „Стано, Станче“, где песма „Дај ми своје ноћи“ на фестивалу у Врњачкој Бањи бива проглашена за најбољу народну песму, а Слободан Јовановић осваја другу награду као вокални солиста. За Звучни архив Радио Београда снимиио је шест врањских песама у пратњи Народног оркестра. Био је руководилац оркестра ПКВ „Јумко“ из Врања, са којим је насупао у земљи и иностранству представљајући српско музичко наслеђе.

2013. године је у емисији „Шљивик“ која је емитована на РТС-у, Слободан Јовановић је освојио другу награду у категорији вокалних солиста, као чувар народне песме, представљајући себе и свој крај песмама „Гајтано, моме“, „Што ми је мерак“ и „Јоване, сине“.

Слободан Јовановић годинама уназад несебично преноси своје огромно знање и искуство младим људима који желе да науче правилно интерпретирање изворне музике. Подучио је велики број певача и инструменталиста, међу којима се посебно издвајају Ивана Тасић, Тијана Вучковић и Милош Ристић који су постигли резултате на пољу изворног стваралаштва.

Својим залагањем, љубављу и посвећеношћу изворној народној музици, Слободан Јовановић је пружио огроман допринос њеном очувању од заборава, а највећу пажњу је посветио градској песми, чиме се сврстао у ред највећих чуара овог непроцењивог културног блага Врања и Србије.

Имајући у виду да је Слободан Јовановић дао изванредне резултате у области уметничког стваралаштва, Скупштина града Врања додељује „Јавно признање 31. Јануар“.

**IV**

Одлуку објавити у „Службеном гласнику града Врања“ и интернет страници града Врања.

**СКУПШТИНА ГРАДА ВРАЊА**

**28.01.2022. године, број: 17-6/2022-10**

**ПРЕДСЕДНИК СКУПШТИНЕ**

**Дејан Тричковић, спец.двм**